Crna Gora

Glavni grad- Podgorica

**Komisije za raspodjelu sredstava iz Budžeta Glavnog grada-Podgorica opredijeljenih za podršku razvoju starih zanata**

Broj:01-018/23-2752

**Podgorica, 28. mart 2023. godine**

Komisija za **raspodjelu sredstava iz Budžeta Glavnog grada-Podgorica opredijeljenih za podršku razvoju starih zanata, obrazovana Rješenjem** broj: 01-018/22-8143 od 20. septembra 2022. godine,raspisuje:

**KONKURS**

**za raspodjelu sredstava iz Budžeta Glavnog grada-Podgorica**

**opredijeljenih za podršku razvoju starih zanata**

**I-**Pozivaju se zanatlije sa prebivalištem odnosno sjedištem na teritoriji Glavnog grada koji posluju najmanje 5 godina da dostave svoje prijave na ovaj konkurs.

Konkurs se odnosi na pružanje podrške za razvoj starih zanata: kovač; krojač; bačvar, mlinar; obućar; ključar; pletilac; staklorezac; kožar; tašnar; vitražista; čipkar, izrađivač abažura za lampe; izrađivač maski i lutaka; zlatar-juvelir, časovničar, izrađivač muzičkih instrumenata, kamenorezac, stolar, tesar, izrađivač narodne nošnje-terzija, grnčar, izrađivač goblena i frizer.

Izrazi koji se koriste u ovom Konkursu koriste se za fizička lica u muškom rodu podrazumijevaju iste izraze u ženskom rodu.

**II-** Ovim Konkursom podržavaju se biznis ideje za:

1. doprinos afirmaciji i valorizaciji kulturnog potencijala i tradicije Glavnog grada
2. podizanja nivoa urbane kulture i očuvanja kulturne baštine.

**III-** Ovim Konkursom Glavni grad stavlja na raspolaganje **20.000,00eura**.

Maksimalan iznos koji jedan učesnik može dobiti je **2.000,00** eura.

**IV-** U zapečaćenoj koverti, zanatilije koja planiraju razvoj poslovanja prilažu:

1.prijavu (obrazac 1)

2.izrađen biznis plan (obrazac 2);

3.ovjerenu kopiju lične karte;

4.elektronsku verziju biznis plana na CD-u;

5.dokaz o prijavi zanata;

6.potvrdu Uprave prihoda i carina o urednom izmirivanju poreza i doprinosa ne stariju od 30 dana;

7.potvrdu organa lokalne uprave u čijoj nadležnosti su poslovi utvrđivanja, naplate i kontrole poreza da podnosilac prijave nema neizmirenih poreskih obaveza u prethodnoj godini, koja nije starija od 30 dana;

8.ovjerenu izjavu da učesnik je/nije koristio sredstva po osnovu odluka Komisija Glavnog grada u poslednje dvije godine;

9. profakture.

**Prijava na Konkurs podnosi se sa dokumentacijom u izvorniku ili se uz prijavu podnose ovjerene fotokopije.**

Komisija po službenoj dužnosti pribavlja:

a)potvrdu o neosuđivanosti za krivična djela protiv privrede i krivična djela protiv imovine i

b)podakte iz evidencije Sekretarijata za podršku biznis zajednici o aktivnosti/neaktivnosti zanatlije.

**V-** Ovim Konkurs neće se razmatrti:

1. neblagovremene prijave
2. prijave koji se odnose na podršku zanatima koji nijesu predmet ovog Konkursa,
3. prijave podnesene od strane lica koja nijesu registrovana za bavljenje djelatnošću za koju se poziv raspisuje i/ ili nemaju sjedište na teritoriji Glavnog grada;
4. prijave podnesene od strane lica koja se prema evidenciji Sekretarijata za podršku biznis zajednici nalaze u bazi neaktivnih.

**VI-** Komisija donosi rang listu, rukovodeći se ocjenom prijava, na osnovu sljedećih kriterijuma:

1.doprinos prijavljenog biznis plana u afirmaciji i valorizaciji kulturnog potencijala i tradicije Glavnog grada i/ili podizanju nivoa urbane kulture i očuvanja kulturne baštine;

2.dužina poslovanja (od dana prijave zanata do dana raspisivanja konkursa);

3.prijava nudi sve podatke koji su neophodni za vođenje biznisa i njegovo uspješno poslovanje u budućnosti i

4.biznis plan uključuje zapošljavanje lica sa teritorije Glavnog grada u toku godine za koju je raspisan konkurs.

**VII-**Lica koja dobiju sredstva dužna su da:

1.potpišu Ugovor kojim se uređuju međusobna prava i obaveze, način korišćenja sredstava, izvještavanje i nadzor nad realizacijom biznis plana;

2.svoju biznis ideju sprovode minimum godinu dana od dana dobijanja sredstava.

Ukoliko ne ispune ugovorene obaveze dužna su da vrate dodijeljena sredstva po ovom konkursu.

**VIII-**Prijava na Konkurs predaje se u zatvorenoj koverti na adresu: Glavni grad, Njegoševa broj 13, 81000 Podgorica, sa naznakom: **Konkurs za raspodjelu sredstava iz Budžeta Glavnog grada-Podgorica opredijeljenih za podršku razvoju starih zanata** –**NE OTVARATI PRIJE ZVANIČNOG OTVARANJA.**

**IX-** Prijave na Konkurs podnose se u roku od 15 dana od dana objavljivanja Konkursa u dnevnom štampanom mediju.

Dodatne informacije o Konkursu mogu se dobiti na telefon: 020/266-097, 020/625-718 i/ili na e-mail: danijela.radec@podgorica.me; jovana.vukcevic@podgorica.me

**X-**Glavni grad ne snosi troškove koji su nastali povodom prijava na ovaj konkurs, **konkursni materijal se ne vraća i ostaje u arhivi Glavnog grada**.

**Predsjednik Komisije,**

**Radović Rade**